cyanic-selkie/wikianc huggingface dataset:
Synaulia
Synaulia is 'n span van musici, argeoloë, paleo-organoloë en choreograwe wat die resultate van hul historiese navorsing oor antieke musiek en dans met hipotetiese rekonstruksies van musiekinstrumente en komposisies in die praktyk toepas, waarby die klemtoon op die Etruskiese en Romeinse tydperk val. Die naam is afgelei van die Oud-Griekse συναυλία (sunaulía), 'n term waarmee in antieke Rome na 'n groep van musiekinstrumente verwys is wat hoofsaaklik uit windinstrumente bestaan het.
Die groep is in 1995 deur die Italiaanse paleo-organoloog Walter Maioli (* 1950) en die choreograaf en antropoloog Nathalie Van Ravenstein in die Rijksmuseum van Oudheden in Leiden, Nederland gestig en aanvanklik ook deur die museum befonds.
Jo Ann Pflug
Jo Ann Pflug (gebore 2 Mei 1940) is 'n Amerikaanse aktrise. Sy is bekend vir haar rolle in die rolprente MASH (1970) en Midnight in the Garden of Good and Evil (1997), en in die televisiereekse The Wide World of Mystery (1973) en The Fall Guy (1981).
Rhaphoxya felina
Rhaphoxya felina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Frederick Russell Burnham
Maj Frederick Russel Burnham, DSO, (1861–1947) was een van die Amerikaners wat, tydens die laaste kwart van die vorige eeu, 'n rol van betekenis in die toenmalige Suidelike Afrika gespeel het. Hy is gebore in Minnesota. Hy het sy jong jare in die nog ongetemde verre weste van Amerika deurgebring. Daar het hy, as 'n staatmaker-grensbewoner 'n waardevolle leerskool deurloop wat hom in die suide van Afrika, veral in die hedendaagse Zimbabwe (Rhodesië), goed vanpas sou kom as 'n offisierverkenner. Burnham het, in 'n militere hoedanigheid, deelgeneem aan die Matabeleoorloë. Hy was, soos dit op verskeie plekke in sy werk blyk sonder vrees, die avontuur het hom aangetrek en tewens het hy, in Rhodesie, legendariese roem verwerf as een van die drie oorlewendes van die swaar geteisterde Shangani-patrollie. Tydens die Tweede Vryheidsoorlog is hy telegrafies deur veldmaarskalk lord Roberts uit Klondike na Suid-Arika ontbied om hoof van die Britse verkenners te word.
Karrie
Karrie (karie, kerie, krie) is ‘n unieke tradisionele en inheemse Suid-Afrikaanse heuningbier met ‘n lae alkoholinhoud.
Frederick Russell Burnham
Rhodesië
Op Nuwejaarsdag 1893 het Burnham, na omswerwings in die Amerikaanse weste en Mexico, van San Francisco na Durban gereis en kort voor die uitbreek van die Eerste Matabele-oorlog op Victoria aangekom. Hy het by maj. Allan Wilson se kolonne aangesluit en na Bulawayo opgeruk en om aan gevegte te Shangani (25-10-1893) en Inbembese (1-11-1893) deelgeneem, in Bulawayo aangekom. Daarna het, terwyl Lobengula noordwaarts gevlug het, 'n gedeelte van die kolonne tot die agtervolging van laasgenoemde oorgegaan. Dit het tot die uitwissing van maj Wilson en sy metgeselle gelei. Burnham, Gooding en Ingram is, kort voor die tragedie plaasgevind het (3-12-1893), deur Wilson gelas om versterkings te ontbied. Hulle het op die wyse aan die dood ontkom.
Karrie
Alkoholiese dranke was vroeër jare skaars in die afgesonderde binneland. Heuning was egter volop. ‘n Heuningkoek of turksvystroop is met ‘n stuk jongby (dit is die larwes en papies van die heuningby nog in hul selle) in lou water verwarm. Daarby is die karriemoer as gis gevoeg. Dit was die poeier van die gedroogde wortels van die Anacampseros papyraceae (fam. Portulacaceae). Hierdie gis is ook dikwels gebruik om brood, beskuit en mosbolletjies te bak. Verskeie families het hul eie vertroude resep vir die maak van uitstekende karrie met trots beskerm. Te veel jongby het die karrie te bitter gemaak, maar sonder jongby was dit weer gans te soet. Die drank is nie net as lekker, maar ook as gesond bestempel.
Karrie is dikwels deur die Tswanavolke gemaak. Waarskynlik is die Afrikaanse benaming ontleen aan die Nama’s se woord vir die drank, naamlik !kari-b.
Frederick Russell Burnham
Klondike
In 1897 is Burnham terug na Amerika waar die goudvondste te Klondike sy aandag in beslag geneem het.
Suid-Afrika
Op 'n onbekende tydstip het veldmaarskalk lord Roberts aan Burnham, wat nog te Klondike vertoef het, die pos van 'Chief of Scouts' aangebied. Hy aanvaar die aanbod en neem tot kort na die Britse besetting van Pretoria (Junie 1900). Hy was ook betrokke tydens die Britse omsingeling van die Boereposisies by Paardeberg, sy mislukte poging om informasie omtrent 'n veronderstelde Boeresaamtrekking by Pietersburg te verkry, 'n verkenning na Brakpan en die gevangeneming te Sannaspos. Hier ontsnap Burnham wat hom nou toelê op die beskadiging van spoorlyne agter Boerelinies. Tydens een van hierdie ondernemings is hy gewond en kort daarna, medies ongeskik vir verdere militare diens, terug na Engeland. In 1901 het hy die Distinguished Service Order (DSO) ontvang.
Eleanor Phelps
Eleanor Phelps (8 September 1907 – 29 September 2001) was 'n Amerikaanse aktrise. Sy was bekend vir haar rolle in die rolprente The Count of Monte Cristo (1934), Cleopatra (1934), en A Stranger Is Watching (1982).
Rhaphoxya cactiformis
Rhaphoxya cactiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Rhaphoxya en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1885 deur Carter.
Bastille
Die Bastille (wat eintlik "versterkte kasteel met torings" beteken) is voormalige vesting en tronk in Parys, Frankryk. Tydens die heerskappy van koning Lodewyk XVI van Frankryk dien dit as staatsgevangenis en word dit 'n simbool van die dwingelandy van die absolutistiese monargie. Op 14 Julie 1789 bestorm die Paryse burgers die Bastille en verwoes dit. 'n Verdere styging in die reeds baie hoë broodprys het aanleiding tot die onluste gegee. Hoewel die betekenis van die bestorming destyds oordryf is, word dit as die begin van die Franse Rewolusie beskou. Hierdie gebeurtenis is van groot simboliese belang en word nog steeds in Frankryk as die Fête Nationale (Nasionale Dag) gevier. Van die Bastille self het niks oorgebly nie, behalwe vir sy ou sleutels wat vandag in die museum Hôtel Carnavalet in Parys bewaar word.
Die Bastille is tydens die Honderdjarige Oorlog gebou en was aanvanklik 'n stadspoort. Van 1370 tot 1383 is dit vergroot en in 'n fort omskep. Dit is gebou om die oostekant van die stad en die koninklike paleis te verdedig. Ná die oorlog is dit in 'n tronk omskep. Louis XIII was die eerste koning om gevangenes daar te interneer.
Die kompleks was in die vorm van 'n onreëlmatige reghoek met agt torings. Hierdie torings het elk sy eie naam gehad:
Boomystervark
Boomystervarke (familie Erethizontidae) kom uitsluitlik in die Nuwe Wêreld voor. Die opvallendste verskil tussen boomystervarke en ystervarke is dat eersgenoemde korter penne het. Hulle is boombewoners en het lang kloue wat aangepas is vir boomklim. 'n Bekende genus is die grypstertystervark (genus Coendou) wat in Suid-Amerika voorkom en 'n grypstert het. Die ystervarke se penne sit ook los, maar dit het hakies wat dit in die liggaam van 'n moontlike vyand laat vassit. Sodra die pen die liggaam binnedring, begin dit ook uitswel. Die bekendste spesie is Erethizon dorsatum, wat in Noord-Amerika van Meksiko tot Kanada en Alaska voorkom.
Nitridering
Nitridering is 'n hittebehandelingsproses wat stikstof in die oppervlak van 'n metaal diffundeer om 'n dop-verharde oppervlak te skep. Hierdie prosesse word die meeste gebruik op lae-legeringsstaal. Hulle word ook op titaan, aluminium en molibdeen gebruik.
Tipiese toepassings sluit in ratte, krukasse, nokasse, nokvolgers, kleponderdele, ekstruderskroewe, gietwerktuie, smeematryse, ekstrusiematryse, vuurwapenkomponente, inspuiters en plastiekvormgereedskap.
Prosesse
Die prosesse is vernoem na die medium wat gebruik word om te verhard. Die drie hoofmetodes wat gebruik word, is: gasnitridering, soutbadnitridering en plasmanitridering.
Gasnitridering
In gasnitridering is die donor 'n stikstofryke gas, gewoonlik ammoniak (NH3), en daarom staan dit soms bekend as ammoniaknitridering. Wanneer ammoniak met die verhitte werkstuk in aanraking kom, dissosieer dit in stikstof en waterstof. Die stikstof diffundeer dan na die oppervlak van die materiaal en skep 'n nitriedlaag. Hierdie proses bestaan al byna 'n eeu, hoewel daar eers in die laaste paar dekades 'n gekonsentreerde poging was om die betrokke termodinamika en kinetika te ondersoek. Onlangse ontwikkelings het gelei tot 'n proses wat akkuraat beheer kan word. Die dikte en fasesamestelling van die resulterende nitrereerlae kan gekies word en die proses geoptimaliseer word vir die spesifieke eienskappe wat vereis word.
Die voordele van gasnitridering bo ander variante is:
Die nadele van gasnitridering is:
Soutbad-nitridering
In soutbad-nitridering is die stikstofskenkende medium 'n stikstofbevattende sout soos 'n sianiedsout. Die soute wat gebruik word, skenk ook koolstof aan die werkstukoppervlak wat die soutbad 'n nitro-opkolingssproses maak. Die temperatuur wat gebruik word, is tipies van alle nitro-opkolingsprosesse: 550 tot 570 °C. Die voordele van soutnitridering is dat dit hoër diffusie in dieselfde tydperk bereik in vergelyking met enige ander metode.
Die voordele van soutnitridering is:
Die nadele is:
Plasma-nitridering
In plasmanitridering is die reaktiwiteit van die nitrideringsmedia nie te danke aan die temperatuur nie, maar aan die gasgeïoniseerde toestand. In hierdie tegniek word intense elektriese velde gebruik om geïoniseerde molekules van die gas rondom die oppervlak te genereer om te nitreer. Sulke hoogs aktiewe gasse met geïoniseerde molekules word plasma's genoem, wat dus die tegniek aandui. Die gas wat vir plasma-nitridering gebruik word, is gewoonlik suiwer stikstof, aangesien geen spontane ontbinding nodig is nie (soos in die geval van nitridering met ammoniak nie). Daar is warm plasma's wat getipeer word deur plasmastralers wat gebruik word vir metaalsny, sweiswerk, bekleding of bespuiting. Daar is ook koue plasmas, wat gewoonlik binne vakuumkamers gegenereer word, teen lae druk-regimes.
Gewoonlik word staal voordelig met plasmanitridering behandel. Hierdie proses laat die noukeurige beheer van die nitreerde mikrostruktuur toe, wat nitridering met of sonder saamgestelde laagvorming moontlik maak. Nie net word die werkverrigting van metaalonderdele verbeter nie, maar die lewensduur neem ook toe, en so ook die treksterkte en die vermoeidheidsterkte van die metale wat behandel word. Meganiese eienskappe van austenitiese vlekvrye staal, soos weerstand teen slytasie, kan byvoorbeeld aansienlik verhoog word en die oppervlakhardheid van gereedskapstaal kan verdubbel word.
Victoria van Swede
Victoria, kroonprinses van Swede, Hertogin van Västergötland (Victoria Ingrid Alice Désirée; gebore op 14 Julie 1977) is as die oudste kind van koning Carl XVI Gustaf die regmatige troonopvolger van Swede. As sy die troon bestyg, soos verwag word, sal sy Swede se vierde regerende koningin en die eerste sedert 1720 wees. Haar troonopvolging is verseker kragtens die wysiging van 1979 aan Swede se troonopvolgingswet. Dit is die eerste land in Europa wat koninklike absolute eersgeboortereg aangeneem het.
Nitridering
Plasma-nitridering
'n Plasma-nitreerde onderdeel is gewoonlik gereed vir gebruik. Dit vereis geen masjinering, of polering of enige ander na-nitreerbewerkings nie. Die proses is dus gebruikersvriendelik, bespaar energie aangesien dit die vinnigste werk, en veroorsaak min of geen vervorming.
Victoria van Swede
Verandering in status
Victoria het op 1 Januarie 1980 die kroonprinses geword kragtens die 1979-wysiging aan die Troonopvolgingswet van 1810. Dit het koninklike absolute eersgeboortereg ingestel, wat beteken die oudste kind van 'n monarg sal hom of haar opvolg, ongeag die kind se geslag. Koning Carl XVI Gustaf het beswaar teen die wysiging aangeteken – nie omdat hy teen 'n vrou op die troon is nie, maar omdat sy seun se status as kroonprins sedert sy geboorte van hom weggeneem is.
Nitridering
Plasma-nitridering
Hierdie proses is uitgevind deur Bernhardt Berghaus van Duitsland wat hom later in Zürich gevestig het om Nazi-vervolging vry te spring. Na sy dood in die laat 1960's is die proses deur die Klockner-groep verkry en wêreldwyd gewild gemaak.
Victoria van Swede
Verandering in status
Toe Victoria die kroonprinses word, het sy ook die hertogin van Västergötland geword, een van Swede se historiese provinsies. Voor die wetswysiging was haar jonger broer, Carl Philip, die regmatige troonopvolger. Hy is nou die vierde aanspraakmaker, naas Victoria en haar twee kinders.
Openbare lewe
Victoria se verklaring van meerderjarigheid het op 14 Julie 1995 in die koninklike paleis in Stockholm plaasgevind. Sy het op dié geleentheid haar eerste openbare toespraak gehou. Sy is sedertdien geregtig daarop om as staatshoof waar te neem wanneer die koning uit die land is.
2019 Duitse Grand Prix
Die 2019 Formule Een Duitse Grand Prix het op 28 Julie 2019 op die Hockenheim-renbaan in Duitsland plaasgevind. Dit was die elfde wedren van die kampioenskapseisoen gewees.
Nitridering
Plasma-nitridering
Plasmanitridering gaan dikwels gepaard met die fisiese damp-deponeringproses (FDD) en word beskryf as Duplex Treatment, met verbeterde voordele. Baie gebruikers verkies om 'n plasma-oksidasiestap in die laaste fase van verwerking te laat kombineer om 'n gladde gitswart laag oksiede te produseer wat bestand is teen slytasie en korrosie.
Victoria van Swede
Openbare lewe
thumb|links|220px|Prinses Victoria, prins Daniel en prins Oscar op Swede se nasionale dag in 2019. As regmatige aanspraakmaker op die troon is Victoria 'n werkende lid van die Sweedse koningshuis, met haar eie agenda van amptelike verpligtinge. Sy het Swede al dikwels oorsee verteenwoordig. Haar eerste groot ampsbesoek alleen was in 2001 aan Japan, waar sy Sweedse toerisme, ontwerp, musiek, gastronomie en omgewingsvolhoubaarheid bevorder het. In dieselfde jaar het sy na die Amerikaanse Weskus gereis, waar sy deelgeneem het aan die viering van die honderdjarige bestaan van die Nobelprys.
2019 Duitse Grand Prix
Bande beskikbaar gestel
Pirelli het die volgende bande aan alle spanne in Hockenheim verskaf:
Victoria van Swede
Openbare lewe
In 2002-'04 het verskeie ander oorsese besoeke gevolg, onder meer aan Spanje, Uganda, Ethiopië, Saoedi-Arabië en Hongarye. Prinses Victoria het in Oktober 2004 haar eie koninklike huishouding gekry om haar amptelike verpligtinge te help koördineer.
Nitridering
Plasma-nitridering
Aangesien stikstofione deur ionisasie beskikbaar gestel word, anders as in gas- of soutbad-nitridering, hang plasmanitrideringsdoeltreffendheid nie van die temperatuur af nie. Plasmanitridering kan dus in 'n breë temperatuurbestek, vanaf 260°C, uitgevoer word, tot by meer as 600 °C. Byvoorbeeld, by matige temperature (soos 420 °C) kan vlekvrye staal nitreer word sonder die vorming van chroomnitried-neerslae en dus hul korrosiebestande eienskappe behou.
2019 Duitse Grand Prix
Kwalifisering
Na afloop van die kwalifikasie het die McLarenjaer, Lando Norris, 'n straf van vyf wegspringplekke gekry omdat hy 'n deel van sy enjin moes laat vervang en sodoende die maksimum aantal onderdele per seisoen oorskry het. Sebastian Vettel het ook 'n straf hiervoor gekry, maar dit het geen effek gehad nie, omdat hy in elk geval laaste gekwalifiseer het.
Nitridering
Plasma-nitridering
In die plasmanitrideringsprosesse is stikstofgas (N2) gewoonlik die stikstofdraende gas. Ander gasse soos waterstof of argon word ook gebruik. Inderdaad, argon en H2 kan voor die nitreerproses gebruik word tydens die verhitting van die dele om die oppervlakke wat nitreer moet word, skoon te maak. Hierdie skoonmaakprosedure verwyder effektief die oksiedlaag van oppervlakke en kan dun lae oplosmiddels wat kan oorbly, verwyder. Dit help ook die termiese stabiliteit van die plasma-aanleg, aangesien die hitte wat deur die plasma bygevoeg word, reeds tydens die opwarming teenwoordig is, en sodra die prosestemperatuur bereik word, begin die werklike nitridering met geringe verhittingsveranderinge. Vir die nitrideringsproses word H2-gas ook bygevoeg om die oppervlak vry te hou van oksiede. Hierdie effek kan waargeneem word deur die oppervlak van die deel onder nitridering te ontleed.
Victoria van Swede
Openbare lewe
In Januarie 2005 het sy 'n lang besoek aan Australië gebring om Sweedse styl en sake te bevorder. Besoeke na Turkye, China, Brasilië en vele ander lande het gevolg.
2019 Duitse Grand Prix
Renuitslag
Na die wedren is beide Alfa Romeo-jaers Kimi Räikkönen en Antonio Giovinazzi met 30 sekondes gepenaliseer vir die gebruik van bestuurdershulpmiddele tydens die wegspring. Dit het hulle onderskeidelik tot die 12de en 13de posisies laat afskuif. Die straf het Hamilton na die negende plek laat opgeskuif en voorkom dat Mercedes die eerste keer sedert die 2018 Oostenrykse Grand Prix sonder enige punte wegstap. Daarmee het ook Kubica, wat na die tiende plek opgeskuif het, sy en Williams se eerste punte in 2019 verdien.
Victoria van Swede
Openbare lewe
Victoria is lid van die ereraad van die Internasionale Paralimpiese Komitee. In 2012 het sy eers kraamverlof geneem die dag voor haar dogter, Estelle, se geboorte. Haar seun, Oscar, is in 2016 gebore. Sy en haar man, Daniel Westling, is op 19 Junie 2010 getroud.
Vonda Phelps
Vonda Phelps (19 April 1915 – 2 September 2004) was 'n Amerikaanse aktrise. Sy was bekend vir haar rolle in die rolprente The Man Who Waited (1922), The Jungle Goddess (1922), en Slippy McGee (1923).
Kousaliteit
duimnael|320px|regs|Die Geïllustreerde Soetra van Oorsaak en Gevolg, 8ste eeu, Japan Kousaliteit, noodwendigheid of oorsaaklikheid, is die verwantskap tussen 'n gebeurtenis (die oorsaak) en 'n tweede gebeurtenis (die effek), waar die tweede verstaan word as 'n fisiese konsekwensie van die eerste.
Nitridering
Materiale vir nitridering
Voorbeelde van staal wat maklik nitreerbaar is, sluit in die SAE 4100, 4300, 5100, 6100, 8600, 8700, 9300 en 9800-reekse, Britse vliegtuigkwaliteit staalgraderings BS 4S 106, BS 3S 132, 9041B, 9041B, 905M, 90413M, sekere gereedskapstale (H13 en P20 byvoorbeeld) en sekere gietysters. Ideaal gesproke moet staal vir nitridering in die verharde en getemperde toestand wees, wat vereis dat nitridering by 'n laer temperatuur as die laaste tempertemperatuur plaasvind. ’n Fyngedraaide of slyp-oppervlakafwerking is die beste. Minimale hoeveelhede materiaal moet na nitridering verwyder word om die oppervlakhardheid te behou.
Nitreerlegerings is legeringstaal met nitriedvormende elemente soos aluminium, chroom, molibdeen en titaan.
In 2015 is nitridering gebruik om 'n unieke dupleks- mikrostruktuur te genereer in 'n yster-mangaan-legering (martensiet-austeniet, austeniet-ferriet), wat bekend is dat dit geassosieer word met sterk verbeterde meganiese eienskappe.
Geskiedenis
Sistematiese ondersoek na die effek van stikstof op die oppervlak-eienskappe van staal het in die 1920's begin. Ondersoek na gasnitridering het onafhanklik in Duitsland en Amerika begin. Die proses is in Duitsland met entoesiasme begroet en verskeie staalgraderings is ontwikkel met nitridering in gedagte: die sogenaamde nitrerende staal. Die ontvangs in Amerika was minder indrukwekkend. Met so min aanvraag was die proses grootliks vergete in die VSA. Na die Tweede Wêreldoorlog is die proses uit Europa heringestel. Baie navorsing het die afgelope dekades plaasgevind om die termodinamika en kinetika van die betrokke reaksies te verstaan.
Kousaliteit
In algemene gebruik is kousaliteit ook die verwantskap tussen 'n stel faktore (oorsake) en een of ander fenomeen (die effek). Enigiets wat 'n effek affekteer is 'n faktor in daardie effek. 'n Direkte faktor is 'n faktor wat 'n effek direk affekteer, dit is, sonder enige bemiddelende of tussenliggende faktore. Die verband tussen 'n oorsaak (of oorsake) en 'n effek in hierdie opsig kan ook as 'n kousale neksus aangedui word.
Oorsake en gevolge staan tipies in 'n verwantskap met veranderinge, gebeure of prosesse; sulke oorsake is Aristoteles se 'leidende oorsake'. Die woord 'oorsaak' sal hier ook deug vir 'verduideliking' of die 'verklarende antwoord op 'n vraag', insluitend Aristoteles se materiaal, finaal, en formele oorsake; dan is die 'oorsaak' die explanans terwyl die 'effek' die explanandum is. In hierdie geval is daar verskeie herkenbare soorte 'oorsake'; kandidate sluit in objekte, prosesse, eienskappe, veranderlikes, feite en die toestand van sake; enige nalaat om die bestaan of relevansie van verskillende soorte 'oorsake' te onderskei, kan tot 'n debat lei.
Die filosofiese ondersoek na die onderwerp van kousaliteit strek oor millennia. In die Westerse filosofiese tradisie, gaan die gesprek hieroor minstens terug tot Aristoteles, en die onderwerp bly aktueel in eietydse filosofie.
Rhaphoxya laubenfelsi
Rhaphoxya laubenfelsi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Rhaphoxya en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1945 deur Dickinson.
Dinka (volk)
Die Dinka (Dinka: Jiɛ̈ɛ̈ŋ) is 'n Nilo-Sahariese etniese groep inheems aan Suid-Soedan, hoewel daar ook 'n aansienlike diasporabevolking bestaan. Hulle bly veral langs die Nylrivier (Wit Nyl), tussen Mangalla en Renk, in die streke Bahr el Ghazal, Bo-Nyl (voorheen twee van Soedan se drie suidelike provinsies, sedert 9 Julie 2011 behoort die gebied tot Suid-Soedan) en die Abyei-gebied van Ngok Dinka in Suid-Soedan.
Die Dinka beoefen veral tradisionele landbou en veeteelt, wat op veeboerdery as 'n kulturele trots staatmaak, nóg vir kommersiële wins nóg vir vleis, maar vir kulturele demonstrasies, rituale, bruidskat vir huwelike en melkvoer vir alle ouderdomme. Die Dinka kweek gewasse vir beide voedsel en handel. Die voedselgewasse is graan, hoofsaaklik sorghum en manna. Van die handelsgewasse sluit in grondboontjies, sesam en Arabiese gom. Beeste word gedurende die droë seisoen langs riviere, die Sudd en grasvlaktes aangehou, maar gedurende die reënseisoen na hoër velde geneem om vloede en water te voorkom.
Volgens die 2011-skatting bly sowat 4,6 miljoen Dinka in Suid-Soedan, amper 35,8% van die totale bevolking en die grootste etniese groep in dié land. Dinka, of soos hulle na hulself verwys as Muonyjang (enkelvoud) en jieng (meervoud), behoort tot die Nilo-Sahariese volke, hoofsaaklik gevestigde volke van die Wit Nyl en Groot Mere van Afrika wat landbou en veeteelt beoefen en Nilotiese tale soos Dinka, Luo en Nuer besig.
Die Dinka is bekend vir hul lengte. Saam met die Tutsi in Rwanda is hulle van die langste mense in Afrika. Volgens Roberts en Bainbridge is die gemiddelde lengte 182,6 cm in 'n voorbeeld van 52 Dinka Agaar en 181,3 cm in 227 Dinka Ruweng, soos gemeet in 1953–1954. Die hedendaagse statuur van manlike Dinka blyk egter kleiner te wees, dalk as gevolg van wanvoeding en konflikte. 'n 1995-antropometriese verslag oor manlike Dinka, oorlogsvlugtelinge in Ethiopië, toon 'n gemiddelde lengte van 176,4 cm. Volgens ander studies oor vergelykende historiese lengtes en voeding is die Dinka die langste mense ter wêreld.
Die Dinka beskik nie oor 'n gesentraliseerde politieke gesag nie; pleks daarvaan is hulle in baie onafhanklike, maar onderling gekoppelde stamme verdeel. Sommige van hierdie stamme lewer tradisioneel rituele hoofmanne, bekend as die "meesters van die hengelspies" of beny bith, wat leierskap vir die hele volk bied en blykbaar ten minste gedeeltelik oorerflik is, op.
Hul gelyknamige taal, deur hulle "Thuɔŋjäŋ" (Thoŋ ë Muɔnyjäŋ) genoem, is een van die Nilotiese tale se Oos-Soedannese tak. Die naam beteken "mense" in die Dinka-taal. Dit word in die Latynse alfabet met bykomende letters geskryf.
Hendrik-Ido-Ambacht
Hendrik-Ido-Ambacht is 'n munisipaliteit en dorp in die Nederlandse provinsie Zuid-Holland, met 'n bevolking van sowat 32 000 in 2022 en 'n oppervlakte van sowat 12 km². Vroeër heet die nedersetting Hendrik-Ido-Oostendam-Schildmanskinderen-Groot-en-Klein-Sandelingen-Ambacht, wat was die langste pleknaam in Nederland.
Hendrik-Ido-Ambacht lê in die ooste van die IJsselmonde-eiland in die suide van die provinsie. Hierdie munisipaliteit word in die noorde begrens deur die opgedamde Waaltje-rivier en in die ooste deur die Noord-rivier.
Hendrik-Ido-Ambacht is deel van die metropolitaanse agglomerasie Drechtsteden. In die munisipaliteit word Ambachts gepraat, wat is 'n Zuid-Hollandse dialek.
Die dorp het baie streng Gereformeerde kerke, soos die Gereformeerde Gemeenten en die Gereformeerde Gemeenten in Nederland.
Munisipale raad
Verkiesings sedert 2010:
Mary Philbin
Mary Philbin (16 Julie 1903 – 7 Mei 1993) was 'n Amerikaanse aktrise. Sy was bekend vir haar rolle in die rolprente The Phantom of the Opera (1925), Surrender (1927), The Man Who Laughs (1928), en After the Fog (1929).
Potjiesrivier
Die Potjiesrivier is 'n rivier wat in die Wes-Kaap, Suid-Afrika vloei. Dit ontspring in die Potjiesberg teenaan die N9 en mond uit in die Kammanassierivier, 'n boloop van die Gouritsrivier, ongeveer 7 km wes van Uniondale.
Norra skenet
Norra skenet ("Noorderlig") is 'n beeldhouwerk in Umeå van die Sweedse kunstenaar Ernst Nordin.
Die beeld het 'n diagonale komposisie met vier pote en bestaan uit gelaste vierkantige pype van gepoleerde vlekvrye staal en is van 'n koplamp voorsien.
Die beeld is 'n simbool vir die Universiteit van Umeå en word dikwels in amptelike publikasies van die universiteit gebruik. Met die beeldhouwerk het Nodin in 1967 die eerste prys van die landelike wedstryd vir die fasiliteit van die kampus gewen. Die beeld moes in 1995 na die huidige ligging verskuif word om plek te maak vir die bou van die onderwyskollege.
Rhaphoxya sectilis
Rhaphoxya sectilis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Rhaphoxya en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1989 deur Wiedenmayer.
Donaghadee
Donaghadee (Iers: Domhnach Daoi "Daoi se Kerk") is 'n klein nedersetting in die Noord-Ierse graafskap Down met 'n bevolking van 6 869 volgens die sensus van 2011, geleë aan die noordooskus van die Ards-skiereiland en sowat 18 myl (29 km) oos van Belfast en ses myl (tien km) suidoos van Bangor. Administratief behoort Donaghadee aan die gelyknamige civil parish en die historiese baronie Ards Lower.
Donaghadee is geleë by dié punt in Noord-Ierland wat die naaste is aan Skotland, en op die meeste dae is die Skotse kus van Galloway met die blote oog sigbaar vanaf Donaghadee. Sy ligging was 'n kritiese faktor in die geskiedenis en ekonomiese ontwikkeling van die dorp. So was dit die landingplek van die eerste Skotse setlaars in Ulster en vanaf die 17de tot teen die middel van die 19de eeu, toe veerbote Donaghadee met Portpatrick in Galloway verbind het, die belangrikste poort tot die eiland van Ierland op die seeroete vanaf die Britse hoofeiland.
Bekende persoonlikhede het op dié roete na Ierland gevaar, soos byvoorbeeld die digter John Keats in 1818. Hy was ontsteld oor die vlak van armoede waaraan hy op pad na Belfast blootgestel is, en het volgens oorlewering spoedig na Skotland teruggekeer. Donaghadee se agteruitgang as seehawe het in 1849 begin toe die veerboothawe na Larne verskuif is. Die nedersetting het egter nuwe betekenis gekry as een van Noord-Ierland se mees gewilde seeoorde toe Belfast se welvarende kooplui in die 19de eeu aangetrokke gevoel het deur die dorp se aangename atmosfeer en droë klimaat.
Donaghadee staan vandag bekend vir sy aantreklike mengsel van historiese en moderne boukuns, met besienswaardighede soos die Normandiese vesting, die klein seehawe, die vuurtoring, die kroeg Grace Neill's Pub (na bewering die oudste in Ierland) en die parogiekerk.
Rhaphoxya pallida
Rhaphoxya pallida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Rhaphoxya solida
Die spons behoort tot die genus Rhaphoxya en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1885 deur Carter.
Rhaphoxya pallida
Die spons behoort tot die genus Rhaphoxya en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1897 deur Dendy.
Karen Philipp
Karen Philipp (gebore 7 September 1945) is 'n Amerikaanse aktrise. Sy is bekend vir haar rolle in die rolprent Moving Violations (1985) en in die televisiereekse Emergency! (1972), M*A*S*H (1972), en Quincy M.E. (1976).
Gustaf VI Adolf van Swede
Gustaf VI Adolf (Oscar Fredrik Wilhelm Olaf Gustaf Adolf; 11 November 1882 - 15 September 1973) was van 29 Oktober 1950 tot met sy dood koning van Swede. Hy was die oudste seun van Gustaf V en sy vrou, Victoria van Baden, en was 42 jaar lank kroonprins tydens die bewind van sy vader. Kort voor sy dood het hy die grondwetlike veranderings goedgekeur wat die Sweedse monarg se laaste politieke magte weggeneem het.
Hy was sy lewe lank 'n amateur-argeoloog wat in die besonder geïnteresseerd was in antieke Italiaanse kulture.
Bewind
Kroonprins Gustaf Adolf het die troon bestyg op 29 Oktober 1950, 'n paar dae voor sy 68ste verjaardag, ná die dood van sy vader, koning Gustaf V. Hy was destyds die wêreld se oudste regmatige troonopvolger. Dié rekord is op 2 November 2016 verbygesteek deur sy verlangse neef Charles, Prins van Wallis.
Gustaf VI Adolf se persoonlike eienskappe het hom gewild onder die publiek gemaak en baie burgers was ten gunste daarvan dat die monargie behou word. Sedert veranderings in 1917 het die koning nog aansienlike nominale reserwemag behou. Op 'n paar uitsonderings na moes hy egter op advies van die ministers optree.
Die koning het in 1973 gesterf, 10 weke voor sy 91ste verjaardag. Hy was die laaste oorlewende seun van Gustaf V. Hy is opgevolg deur sy 27-jarige kleinseun, Carl XVI Gustaf, die seun van wyle prins Gustaf Adolf.
Kort voor sy dood het koning Gustaf Adolf 'n nuwe grondwet goedgekeur wat die monargie van sy laaste politieke mag gestroop het. Die nuwe grondwet het in 1975 van krag geword, twee weke ná die koning se dood. Sy kleinseun was dus van die begin af net 'n seremoniële skynhoof.
Mziwamadoda Kalako
Mziwamadoda Uppington Kalako is 'n lid van die Nasionale Vergadering van Suid-Afrika vir die African National Congress.
Mary Philips
Mary Philips (23 Januarie 1901 – 22 April 1975) was 'n Amerikaanse aktrise. Sy was bekend vir haar rolle in die rolprente A Farewell to Arms (1932), That Certain Woman (1937), Dear Ruth (1947), en Prince Valiant (1954).
Rhaphoxya typica
Rhaphoxya typica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Rhaphoxya en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1917 deur Hallmann.
Bruce Davison
Bruce Davison (gebore 28 Junie 1946) is 'n Amerikaanse akteur, regisseur, en vervaardiger. Hy is bekend vir sy rolle in die rolprente Willard (1971), Longtime Companion (1989), en X-Men (2000), en in die televisiereeks The Fosters (2013).
Rhizaxinella
Rhizaxinella is 'n genus van sponsdiere uit die klas van die Demospongiae (gewone sponse).
Nuer (volk)
Volgens die 2011-skatting bly sowat 3 miljoen Nuer in Suid-Soedan, amper 15,6% van die totale bevolking en die tweede grootste etniese groep in dié land, net ná die Dinka. Hulle is veral herders wat beeste vir 'n bestaan aanhou. Hul beeste dien ook as 'n soort metgeselle en lewensstyl. Beeste word gedurende die droë seisoen langs riviere, die Sudd en grasvlaktes aangehou, maar gedurende die reënseisoen na hoër velde geneem om vloede en water te voorkom. Die Nuer behoort tot die Nilo-Sahariese volke, hoofsaaklik gevestigde volke van die Wit Nyl en Groot Mere van Afrika wat landbou en veeteelt beoefen en Nilotiese tale soos Dinka, Luo en Nuer praat.
Die Nuer is in historiese sensusse as gevolg van hul nomadiese leefwyse ondergetel, maar ook wens 'n gebrek aan behoorlike nasionale sensusinligting oor die gemeenskap. Daarbenewens tel die Nuer net ouer gemeenskapslede van die gesin. Die Nuer glo byvoorbeeld dat die aantal kinders wat getel word, ongeluk kan bring, en dat die gemeenskap minder mense wil aanmeld as hulle in werklikheid baie kinders het. Hul Ethiopiese eweknieë is die mees westelike inwoners van die Horing van Afrika.
Hul gelyknamige taal, deur hulle Thok Naath genoem, is een van die Nilotiese tale se Oos-Soedannese tak. Dit word in die Latynse alfabet met bykomende letters geskryf.
Rhaphoxya systremma
Rhaphoxya systremma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Isadora Duncan
Angela Isadora Duncan (* 27 Mei 1877, † 14 September 1927) was 'n Amerikaanse danseres en choreograaf. Nadat haar danskuns, wat sy selfs as "beweging wat uit die siel ontspring" beskryf het, min aanklank by inheemse gehore gevind het, het Duncan, 'n boorling van Kalifornië, in 1898 na die Verenigde Koninkryk gereis waar sy as vrygees groot sukses met haar balletkuns behaal het. In 1905 het Duncan in Rusland gebly waar sy 'n groot indruk op die impresario Sergei Diaghilef en die danser en choreograaf Michel Fokine gemaak het. Met haar optredes het Duncan Fokine tot die ontwikkeling van 'n vryer dansstyl geïnspireer wat later die kenmerk van die befaamde balletgeselskap Ballets Russes sou word.
Rhaphoxya systremma
Die spons behoort tot die genus Rhaphoxya en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1993 deur Hooper & Lévi.
Isadora Duncan
Duncan was 'n wegbereider van die moderne sinfoniese ekspressionistiese danskuns. Sy het 'n nuwe liggaams- en bewegingsgevoel ontwikkel wat die Griekse skoonheidsideaal as voorbeeld geneem het en sy was die eerste danseres wat klassieke konsertmusiek - veral emosievolle musiekstukke van komponiste soos Schubert, Beethoven, Brahms en Wagner - vir haar opvoerings gebruik het. As 'n teenstander van die klassieke balletkuns het sy daarna gestreef om die antieke danskuns te laat herleef. Haar vloeiende kostuums is deur antieke Griekse beeldhoukuns in die Britse Museum te Londen geïnspireer.
Derek Keir
Derek Keir (gebore 1979 Johannesburg, Suid-Afrika) was sedert 2015 'n medeprofessor van geofisika aan die Universiteit van Southampton. In 2013 het hy die 'Bullerwell Lecture'-toekenning ontvang van die Britse Geofisiesevereniging vir beduidende bydraes tot geofisika.
Isadora Duncan
Wat mode betref, was Isadora Duncan onder meer baie gesteld op waaiende serpe - 'n passie wat bygedra het tot haar tragiese en ontydige afsterwe in 'n motorongeluk in die Suid-Franse hawestad Nice. Die syserp, wat sy om haar nek gedra het, het in die motor se oop wielspeke en die agteras verstrengel geraak en haar nek gebreek. Sy het haar laaste rusplek op die Paryse begraafplaas Père-Lachaise gevind.
In 1987 is Isadora Duncan in die National Museum of Dance se Mr. & Mrs. Cornelius Vanderbilt Whitney Hall of Fame opgeneem.
Derek Keir
Opvoeding en loopbaan
In 2007 het hy begin werk as 'n navorsingsgenoot van die Natuurlike Omgewingsnavorsingsraad en as 'n Onderriggenoot in Geologie aan die Universiteit van Leeds.
Keir is in 2011 as lektor in aardwetenskap aan die Universiteit van Southampton aangestel en in 2015 as medeprofessor in geofisika. Sy belangrikste bydrae tot die wetenskap was om te bepaal hoe kontinente op breek deur die aardbewing en vulkaniese aktiwiteit van die Afar Driehoek in Ethiopië te ontleed. Hy het talle vulkane ondersoek in Ethiopië en Eritrea, insluitend Corbetti, Mount Ayalu, Dabbahu vulkaan in Adwa, Dallol vulkaan, en Nabro vulkaan. Hy het van sy navorsing gedoen in samewerking met Kathryn Whaler en Ian Bastow.
Grysskuimnesboompadda
Die grysskuimnesboompadda of suidelike skuimnesboompadda (Chiromantis xerampelina) is 'n paddaspesie in die Rhacophoridae-familie. Hulle kom voor in Angola, Botswana, Kenia, Malawi, Mosambiek, Namibia, Suid-Afrika, eSwatini, Tanzanië, Zambië, en Zimbabwe, en moontlik die Demokratiese Republiek van die Kongo en Somalië.
Die padda se natuurlike habitat is subtropiese of tropiese droë bos, droë savanna, vogtige savanne, subtropiese of tropiese droë struikveld, subtropiese of tropiese klam struikveld, subtropiese of tropiese droë laeveldse grasveld, subtropiese of tropiese seisoenaal nat of oorstroomde laeveldse grasveld, afwisselende varswatervleie, landbougrond, weiveld, landelike tuine, stedelike gebiede, erg vervalle ou woude, damme en waterslote.
Voortplanting
Die grysskuimnesboompadda paar in wat beskryf kan word as die uiterste voorbeeld van poliandrie onder werweldiere. Die gelyktydige poliandrie begin wanneer 'n enkele wyfie begin eiers lê op 'n boomtak. Tot 12 mannetjies drom dan rondom haar saam en bevrug die eiers met sperma wat hulle met hul agterpote opswiep in 'n skuimnes. Die wyfie sal hulle tydelik verlaat om ontwatering te voorkom voordat sy na die nes terugkeer omdat die hele proses 'n paar uur kan duur.
Bastille (musiekgroep)
Bastille, gestileer BΔSTILLE, is 'n Britse indie-rockgroep wat in 2010 in Londen gevorm is. Die groep het begin as 'n solo-projek deur Dan Smith, die groep se hoofsanger en skrywer. Smith het later besluit om die solo-projek in 'n groep te transformeer. Bastille bestaan uit vier lede: Dan Smith, Kyle Simmons, Will Farquarson en Chris Wood. Die groep se naam het ontstaan van die Franse Nasionale Dag, Bastilledag, 'n gebeurtenis wat op hoofsanger Dan Smith se verjaardag, 14 Julie, plaasvind.
Grysskuimnesboompadda
Voortplanting
Die nageslag van hierdie poliandriese ontmoetings is geneig om beter te oorleef as die eiers wat deur 'n enkele manlike padda bevrug is.
Bastille (musiekgroep)
In Desember 2010 het EMI aangekondig dat hulle die groep 'n platekontrak aangebied het deur Virgin Records. Hul debuut enkelsnit, "Overjoyed" was sodoende in April 2012 bekendgestel. Die groep se eerste studio album, getitel Bad Blood, was in Maart van 2013 bekendgestel. Hierdie album het sy debuut gemaak op die "UK Albums Chart" in eerste posisie. Hulle was genomineer vir vier Brit Awards tydens die 2014 seremonie. Die vier nominasies was vir "British Breakthrough Act", "British Group", "British Single of the Year" en "British Album of the Year". Hulle het die Brit Award gewen vir "British Breakthrough Act".
Die groep het tot hede oor die 2.07 miljoen plate verkoop in die Verenigde Koninkryk.
Stigting en Vroeë Bekendstellings
Die orkes het aanvanklik twee addisionele musikante gehad wat die cello en viool gespeel het. Die groep het intussen tot die huidige vier lede verklein. Smith, Simmons, Wood en Farquarson het voor die stigting van die groep saam musiek gespeel. Smith skryf al die musiek vir die groep. Bastille het hul debuut gemaak met hul eerste beperkte uitgawe, 7"/45 rpm enkelsnit, in Junie 2010. Die plaat het twee snitte, "Flaws" en "Icarus", bevat. Slegs 300 van die plate was gedruk en bekendgestel deur die 'Young & Lost Club', platemaatskappy wat in Londen gebaseer is. Hierdie was deur die bekendstelling van Laura Palmer opgevolg in 2011. Hierdie snit was in die wêreld-bekende rekenaarspeletjie,  The Sims 3, gebruik. Die groep het toenemende aandag ontvang vanaf aanhangers sowel as die media nadat hulle nog enkelsnitte bekendgestel het op sosiale netwerke soos YouTube en MySpace. Hulle het sodoende meer optredes by bekende musiekfeeste in die Verenigde Koninkryk gewerf soos die Glastonbury Festival. Die groep se musiek is in verskeie televisieprogramme gebruik soos Hollyoaks, Made in Chelsea en The Vampire Diaries.
Die groep het ook twee albums bekendgestel wat samestellings en dekbande van verskeie kunstenaars soos David Guetta,TLC en Fleetwood Mac bevat.
Bad Blood en All This Bad Blood (2012–hede)
Op 27 April 2012 het die groep hul eerste amptelike enkelsnit, 'Overjoyed', bekendgestel deur die platemaatskappy 'Virgin Records', soos bevestig deur EMI op 1 Mei 2012. Die tweede enkelsnit van die komende debuut studio-album, was die titel-snit 'Bad Blood' gewees. 'n Meegaande video van díe enkelsnit was op die groep se amptelike VEVO-kanaal op 29 Junie 2012 bekendgestel. 'n digitale weergawe van die snit was deur Virgin Records op 20 Augustus 2012 bekendgestel. Bastille was gedurende Julie 2012 deur die Britse koerant, The Gaurdian, as die 'Nuwe Groep van die Dag' genoem. Die enkelsnit 'Bad Blood' het in die VK op nommer 90 gedebuuteer. Díe was die groep se eerste verskynsel op die trefferlys. In Augustus 2012 het die groep by verskeie feeste opgetree in die VK, onder andere Reading en Leeds. Hulle het op 'n klein toer gegaan met die titel "Flaws Tour' gedurende Oktober 2012, met 'Swiss Lips' as hul voorprogram. Hul derde enkelsnit, 'n hervrystelling van hul eerste nie-album bekendstelling, getiteld 'Flaws' was 'n kommersiële sukses. Hierdie enkelsnit het Bastille hul eerste verskyning op die 'UK Top 40' trefferlys verwerf, met 'n debuut-posisie van nommer een-en-twintig.
In Februarie 2013 het Bastille hul vierde enkelsnit, 'Pompeii', vanaf Bad Blood aangekondig. Die liedjie was positief opgeneem deur resensente en het die tweede posisie gehaal in die Verenigde Koninkryk en vyfde in die Verenigde State van Amerika. Bastille se debuut album, 'Bad Blood', was op 4 Maart 2013 vrygestel en het die top posisie gehaal op die UK Albums Chart. Op 11 Maart 2013 was daar aangekondig dat Bastille tydens die Leeds en Reading Fees gedurende Augustus 2013 sal optree. In 'n onderhoud met Digital Spy in Maart 2013 was daar deur die hoofsanger, Dan Smith, aangekondig dat 'Laura Palmer' die vyfde enkelsnit vanaf Bad Blood sal wees. Dit was op 3 Junie 2013 met 'n meegaande video op die groep se VEVO-kanaal bekendgestel. Bastille het by die Engelse rock-groep Muse aangesluit vir hul 'The 2nd Law' toer gedurende Mei 2013 en weer in Junie 2013. Die groep het in Mei 2013 hul Haunt EP in die VSA deur die iTunes web-winkel bekendgestel. Op Saterdag 6 Julie het Bastille hul eerste hoofkonsert by die somer Blissfieldsfees. Smith, die hoofsanger, was aangehaal "Ons is baie opgewonde om ons eerste hoofkonsert by 'n somerfees te kan hê. Veral omdat ons Blissfields baie lief het en omdat hul so ondersteunend was die laaste paar jaar." Die optrede het saamgeval met die groep se eerste verskyning op 'n nasionale musiek publikasie, Notion Magazine. 'Things We Lost In The Fire' was op 24 Augustus 2013 bekendgestel as die sesde en laaste enkelsnit vanaf die groep se debuut album. Die meegaande video was in Vilnius en Kėdainiai, Lithuanië verfilm. Op 3 September 2013 was Bastille se debuut album in die VSA vrygestel op die web-winkel iTunes.
Bastille het op 9 Oktober 2013, 'n nuwe enkelsnit, "Of the Night", 'n mengelmoes van die liedjies "The Rhythm of the Night" deur Corona en "Rhythm Is a Dancer" deur Snap!. Die enkelsnit het in tweede posisie op die UK Singles Chart gedebuuteer. Die liedjie het die groep se vrystelling van All This Bad Blood, 'n heruitreiking van hul debuut album bevorder. All This Bad Blood was op 25 November 2013 uitgereik.
In Januarie 2014, het Will Farquarson in 'n onderhoud met Billboard-tydskrif gesê dat die groep reeds begin het met hul tweede studio-album.
Bastille het tydens die 2014 BRIT Awards die toekenning vir die 'British Breakthrough Act' verower. Hul het op die aand saam met die Britse groep Rudimental opgetree met 'n hermengde weergawe van hul treffer, 'Pompeii', saam met Rudimental se liedjie 'Waiting All Night'. Twee ure na die optrede by die toekeningsgeleentheid was Bastille se album verkope van Bad Blood op met 132%. Dit het die groep 'n tweede week in die eerste posisie op die UK Album Chart verower. Hul treffer 'Pompeii' het nege-en-twintig posisies geklim op die UK Singles Chart.
Bastille het op 25 Januarie 2014 op Saturday Night Live verskyn en opgetree.
Op April 1 2014, het die Official Charts Company aangekondig dat Bad Blood die topverkopende digitale album van 2013 was en Nommer 11 in die algehele 'Official Artist Albums' se Top 40 van 2013.
Indringer vetplante in Suid Afrika
Die volgende is 'n lys van vetplantindringers in Suid-Afrika volgens die Suid-Afrikaanse Departement van Omgewingsake.
Eksterne bronne
Departement van Omgewingsake lys - https://www.environment.co.za/weeds-invaders-alien-vegetation/alien-invasive-plants-list-for-south-africa.html Invasive Species South Africa lys - https://www.invasives.org.za/plants/plants-a-z
Gansekraalrivier
Die Gansekraalrivier is 'n rivier wat in 'n kloof 35 km wes van Uniondale in die Wes-Kaap, Suid-Afrika vloei. Dit sluit aan by die Kammanassierivier, oppad na die Gouritsrivier.
Mercury-Scout 1
Mercury-Scout 1 (MS-1), was 'n onbemande Amerikaanse ruimtetuig wat gebruik sou word om die opsporingstasies vir die Mercury-program te toets. Dit spruit uit 'n voorstel van 5 Mei 1961 om die Scout-vuurpylfamilie met klein satelliete te gebruik om die wêreldwye opsporingstasies te toets ter voorbereiding van bemande wentelbaanvlugte.
Die Mercury-Scout 1 is op 1 November 1962 vanaf Kaap Canaveral gelanseer. Die lansering was nie geslaagd nie en die satelliet het nie 'n wentelbaan bereik nie.
Swakoprivier
Die Swakoprivier (Nama: Tsoaxaub ) is 'n rivier in Namibië. DIe rivier is 400 km lank en mond by Swakopmund uit. Dit ontspring oos van Damarahoogland in die distrik Waterberg en is nie standhoudend nie. Water kan verkry word deur in die rivierbedding te grawe.
In 1907 is die gebied tussen die Swakoprivier en die Kuiseb-rivier deur die destydse Duitse koloniale administrasie as 'n wildspark verklaar. Die gebied is tans deel van die Namib-Naukluft Nasionale Park.
Ramey Dawoud
Ramey Dawoud (gebore 19 September 1991) is 'n Amerikaanse akteur.
Carmen Phillips
Carmen Phillips (9 Januarie 1895 – 9 Desember 1936) was 'n Amerikaanse aktrise. Sy was bekend vir haar rolle in die rolprente The New Adventures of Terence O'Rourke (1915), The Hope Diamond Mystery (1921), en The Fighting Coward (1924).
Bezuidenhoutspas
Bezuidenhoutspas is 'n bergpas in die noorde van KwaZulu-Natal, Suid-Afrika op die pad tussen Harrismith en Bergville.
Nabygeleë plekke: Nondela, Skoenkop, Dumbe (5 km oos), Beauchef (6km oos), Tintwa (7 km noordwes), Kerkenberg (8 km noordoos), Steps Pass (8 km suidoos), Tshenilempisi (9 km oos) en Tintwapas (10 km noord).